stanford-oval/wikipedia huggingface dataset:
דבון ורקהייזר
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003 | Recipe for Disaster | מקס קורדה | סרט טלוויזיה של ION Television |
| 2007-2004 | מדריך ההישרדות של נד | נד ביגבי | תפקיד ראשי (3 עונות); 54 פרקים |
| 2006 | קספר ובית הספר לרוחות: הסרט | קספר | דיבוב; סרט טלוויזיה של Cartoon Network |
| 2007 | שרדרמן שולט | נולן בירד | סרט טלוויזיה של ניקלודיאון |
| 2007 | Christmas in Paradise | כריס מרינו | סרט טלוויזיה של Lifetime |
| 2009 | אבא אמריקאי | בני | דיבוב; פרק: "Stan Time" |
| 2009 | שלושה נהרות | בובי | פרק: "Code Green" |
| 2010 | ממפיס ביט | טרוי גרובס | פרק: "Baby, Let's Play House" |
| 2010 | לא מפחדים משרק | נער מתבגר #2 | דיבוב; ספיישל של NBC |
| 2011 | Glenn Martin, DDS | קורי | דיבוב; פרק: "Glenn and the Art of Motorcycle Maintenance" |
| 2011 | גריק | פיטר פארקס | 7 פרקים |
| 2012 | Never Fade Away | קסידי וורן | סדרת רשת; 4 פרקים |
| 2012 | מחשבות פליליות | בילי וולטון | פרק: "The Wheels On The Bus" |
| 2013 | המפענחת: פשעים חמורים | קופר | פרק: "Pick Your Poison" |
| 2013 | Zephyr Springs | בראט | סרט טלוויזיה של Lifetime |
| 2014 | פרנקלין ובאש | ג'וש טיילור | פרק: "Deep Throat" |
| 2016 | Bad Sister | ג'ייסון | סרט טלוויזיה של Lifetime |
| 2016 | מרוששות | טיילר | פרק: "And the About FaceTime" |
| 2019 | Rough Draft | צ'ארלי | סדרת רשת; 5 פרקים |
דגל יוגוסלביה

ערך זה עוסק בדגל הרפובליקה הפדרלית הסוציאליסטית של יוגוסלביה. אם התכוונתם לדגל ממלכת סרביה ודגל סרביה ומונטנגרו, ראו .
| --- | --- |

דגל יוגוסלביה
 סוג הדגל:   דגל לאומי
 יחס אורך/גובה:  1:2
 הונף לראשונה:  1848
 הונף לאחרונה:  1992
 מוטיבים עיצוביים:  צבעי הלאומיות הכלל-סלאבית: טריקולור אופקי: אדום-כחול-לבן, מושחת בכוכב אדום
 גרסאות נוספות:        דגל צבאי ימי         דגל אזרחי
 גרסאות היסטוריות

 
 דגל צבא השחרור העממי של יוגוסלביה (1943-1945)
דגל יוגוסלביה היה הדגל הלאומי של יוגוסלביה. הדגל שימש את הרפובליקה הפדרלית הסוציאליסטית של יוגוסלביה במהלך קיומה מ-1945 ועד להתפקותה ב-1990.
היסטוריה

הדגל היוגוסלבי הראשון אומץ על ידי ממלכת יוגוסלביה ב-1918, כטריקולור בצבעי הלאומיות הכלל-סלאבית – אדום, כחול ולבן. הצבעים אומצו בוועידה הפאן סבלאבית בפראג ב-1848 (אנ').
במהלך מלחמת העולם השנייה, לאחר כיבוש יוגוסלביה בידי מדינות הציר, הוקם ביוגוסלביה צבא השחרור העממי של יוגוסלביה בפיקוד יוסיפ ברוז טיטו. הצבא הפרטיזני, שלא קיבל את סמכות הממשלה הגולה המונרכית, אימץ ב-1943 דגל בו הוטבע הכוכב האדום הקומוניסטי.
עם הקמת הרפובליקה הפדרלית הסוציאליסטית של יוגוסלביה בשנת 1945 הוספה לכוכב האדום מסגת צהובה.
עם התפרקות יוגוסלביה אימצו הרפובליקות הפורשות דגלים לאומיים לעצמם, והדגל שימש את הרפובליקה הפדרלית של יוגוסלביה, שהסירה את הכוכב האדום מהדגל.
עם התפרקות סרביה ומונטנגרו ב-2006, חדל השימוש בדגל, ושתי המדינות אימצו לעצמם דגלים אחרים.
דגלי הרפובליקות בפדרציה היוגוסלבית

לאחר מלחמת העולם השנייה, יוגוסלביה הפכה להיות פדרציה של רפובליקות סוציאליסטיות, המורכבת משש תת-רפובליקות. לכל אחת מהרפובליקות היה דגל ייחודי, שהורכבו מדגלי הלאומיות הפאן-סלאביים בתוספת סמלים קומוניסטיים ככוכב האדום והדגל האדום.
| --- | --- |
 דגל הרפובליקה הסוציאליסטית של בוסניה והרצגובינה:  דגל הרפובליקה הסוציאליסטית של קרואטיה
 דגל הרפובליקה הסוציאליסטית של מקדוניה:  דגל הרפובליקה הסוציאליסטית של מונטנגרו
 דגל הרפובליקה הסוציאליסטית של סרביה:  דגל הרפובליקה הסוציאליסטית של סלובניה
ראו גם

סמל יוגוסלביה
המנון יוגוסלביה
אינטראקציה סימבולית

גישת האינטראקציה הסימבולית (בעברית: הידוד סמלי) היא פרדיגמה סוציולוגית הטוענת שהמציאות החברתית נבנית על בסיס אינטראקציות בין יחידים בחברה, אשר מבוססות על סמלים ופרשנות. זוהי גישת מיקרו המתבססת על הפרקטיקות של חיי היום יום (לכן נקראת גם: סוציולוגיה של חיי היום יום).
השורשים האינטלקטואלים של הגישה נמצאים אצל גיאורג זימל ובמידה פחותה יותר אצל מקס ובר. זימל, בניגוד לסוציולוגים בני זמנו, חקר את הסוציולוגיה של היום יום. מישור הניתוח לא היה המבנה החברתי, התרבות, המוסדות החברתיים, וכיוצא בזה, אלא אירועים "קטנים" יותר, כמו פעולות גומלין בין בני אדם. הוא כתב, בין השאר, על הדיאדה (פעולת הגומלין בין שני בני אדם), הטריאדה (שלושה בני אדם), על תחושות הזר, ועוד. גם ובר השפיע על התאורטיקנים של גישת האינטראקציה הסימבולית, במיוחד בגישתו הפרשנית כלפי המציאות החברתית (זאת בניגוד לסוציולוגים קלאסיקאים אחרים שהיו פוזיטיביסטים).
גישת האינטראקציה הסימבולית התפתחה באוניברסיטת שיקגו, בתחילת המאה ה-20, והגיעה לשיאה בשנות ה-20 (נקראה גם "אסכולת שיקגו"). התאורטיקנים המרכזיים של הגישה היו רוברט פארק, צ'ארלס הורטון קולי וג'ורג' הרברט מיד. אסכולת שיקגו שקעה בשנות ה-30, אך המשיכה להתקיים גם בשנים שלאחר מכן. התאורטיקן המרכזי בשנים הללו, וזה שטבע את המונח אינטראקציה סימבולית, היה הרברט בלומר. התאורטיקן המרכזי האחרון בגישה זו היה ארווינג גופמן, שפיתח את התאוריה הדרמטורגית. גופמן השפיע רבות על גישת האינטראקציה הסימבולית ועל הסוציולוגיה בכלל, כך שלעיתים, כשמציינים את המושג "אינטראקציה סימבולית", מתכוונים לתאוריה הדרמטורגית של גופמן.
בשנות ה-60 ובשנות ה-70 פרחו גישות תאורטיות, שיחד עם האינטראקציה הסימבולית, עסקו בסוציולוגיה של חיי היום יום. מהן ניתן למנות את הפנומנולוגיה והאתנומתודולוגיה.
התאוריה הדרמטורגית של גופמן

התאוריה מבוססת בעיקרה על ההבנה בין אנשים ועל פרשנות משותפת לסמלים ולגירויים. כך, למשל, בני אותה תרבות מפרשים סלנג בצורה דומה, נוהגים לפי נורמות מקובלות ויש להם ציפיות ביחס לאנשים שעמם הם מקיימים יחסי גומלין.
בכל מפגש בין-אישי ישנו משא ומתן על הגדרת המצב בין כלל השחקנים החברתיים בסיטואציה, כאשר כל שחקן מנסה לכפות את הגדרת המצב הרצויה לו על שאר השחקנים באמצעות ניהול הרושם שהוא יוצר.
ניהול הרושם מורכב מכלל הפעולות התקשורתיות של האדם, הן אלו המודעות (בעיקר דיבור) והן הבלתי מודעות (שפת גוף, אינטונציה). האדם מנסה ליצור את הרושם המיטבי מבחינתו, כך שיוכל לכפות את הגדרת המצב המיטבית מבחינתו על שאר השחקנים ולכן על כל הסיטואציה.
כיוון שכל השחקנים מבצעים ניהול רושם, הגדרת המצב נמצאת במשא ומתן מתמיד ביניהם, וכל אחד מהם נוקט באסטרטגיות שונות ומתחלפות של ניהול רושם, כך שלמעשה מתבצע ביניהם משא ומתן על הגדרת המצב ואף על סוג האינטראקציה ביניהם.
במקרים רבים מתרחשות בין אנשים אי הבנות וההסבר לכך הוא פרשנות שונה לסמלים או לגירוים שנוצרו במהלך האינטראקציה. פרשנות שאינה אחידה לסמלים או להתרחשויות גורמת לכך שגם התגובה תהיה שונה.
גופמן דימה את החברה לתיאטרון ואת בני האדם לשחקנים, ולפי דימויו אינטראקציות מתרחשות על במה. האדם הוא מעין שחקן המופיע על במה והוא יכול לעטות על פניו מסכה ובאמצעותה הוא יציג את עצמו כפי שירצה.
אחת הבעיות שהציג גופמן, היא הפער בין האופן שבו השחקן מציג את עצמו, לבין האופן שבו הוא נתפש על ידי האחרים (הקהל). פער זה הוא הבסיס לחוסר-הבנה ולקונפליקט חברתי. גישה זו דוגלת בכך שהאדם מעצב את התרבות.
התאוריה של תומאס פירי

תאוריה זו כוללת את השימוש בניהול הרושם שמתאר גופמן בתאוריה הדרמטורגית. התאוריה מבוססת בעיקרה על העובדה שהאינטראקציה החברתית היא משא ומתן על הגדרת המציאות. משא ומתן זה הוא פתוח והוא נובע מהעובדה שהשחקנים החברתיים נכנסים לאינטראקציה עם אינטרסים שונים וכוונות שונות.
השימוש בניהול הרושם הוא המכונה לעיתים קרובות בשם "חוכמת רחוב". תומאס פירי מתאר בספרו הביוגרפי את בניית המציאות על ידי השחקנים בפרשה לה היה שותף בימיו הראשונים בהארלם הספרדית שבניו יורק. פירי מתאר כיצד נקלע לסיטואציה בה הסתבך עם הכנופיה המקומית כשהיה בדרכו הביתה.
פירי מדבר בסלנג המקומי ומאתגר את מנהיג הכנופיה (ניהול רושם של אחד מהחבר'ה), תוך שהוא דואג לאתגר רק אותו, ובכך להפרידו משאר הכנופיה. כך, הוא מקווה, ירגיש מנהיג הכנופיה צורך להוכיח את עצמו מול אנשיו. פירי לבסוף מתאר כיצד הצליח לעשות זאת ואיך היה צריך להילחם רק נגד מנהיג הכנופיה ולא נגד הכנופיה כולה.
התיאורמה של תומאס מתארת כיצד מצבים שאנו תופסים אותם כממשיים יהפכו לממשיים בתוצאותיהם. גישה זו בנויה על ההנחה שהמציאות בתחילת האינטראקציה היא מציאות נזילה וכי השחקן יכול לעצב אותה לפי תפיסתו.
הערות שוליים

↑  הִדּוּד סִמְלִי במילון סוציולוגיה (תשע"ו), באתר האקדמיה ללשון העברית
| --- | --- |
בקרת זהויות :  NLI: 987007553531605171  BNE: XX531084  BnF: cb11937930k (data)  GND: 4184197-9  LCCN: sh85131404  NDL: 01162744  SUDOC: 027308898
אלכס קיד בעולם הפלאים

| --- | --- |

 כללי
 תאריך הוצאה:  1 בנובמבר 1986 
 סוגה:  משחק פלטפורמה
 מספר שחקנים:  שחקן יחיד
 פיתוח:  SEGA
 הוצאה לאור:  SEGA
 ארץ מקור:  יפן 
 שפות:  אנגלית 
 סדרה:  Alex Kid
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  Sega Master System 
 המשחק הבא:  Alex Kidd: The Lost Stars
 אתר רשמי
 
עטיפת המשחק לגרסת הרימייק
אלכס קיד בעולם הפלאים (באנגלית: Alex Kidd in Miracle World, ביפנית: アレックスキッドのミラクルワールド) הוא משחק פלטפורמה 8 ביט עבור קונסולת המשחקים סגה מאסטר סיסטם. המשחק יצא לאור ב-1 בנובמבר 1986. תפוצתו של המשחק הייתה רחבה במיוחד, שכן חברת סגה צרבה אותו לתוך הקונסולה, וניתן לשחק בו ללא קלטת.
מהלך המשחק

אלכס קיד בעולם הפלאים הוא משחק פלטפורמה ברובו, אך משלב גם אלמנטים של משחקי אסטרטגיה ושל משחקי תפקידים. השחקן חייב לסיים 17 שלבים ולהתגבר על מכשולים ותרחישים בסביבה דו־ממדית. אלכס נלחם במפלצות רבות ועליו להתמודד עם שלושת הסייסים של ג'נקן הגדול, לפני שיוכל להתמודד עם ג'נקן עצמו.
אלכס היא הדמות היחידה בה ניתן לשחק במשחק. כישרונו העיקרי הוא מתן אגרוף, איתו הוא נלחם באויביו ומנפץ סוגים מסוימים של סלעים כדי לפנות מכשולים ולהגיע למקומות חדשים כדי לאסוף מטבעות. אם אלכס דורך או מנפץ סלעים מסוימים, ישתחררו רוחות רעות שינסו להרוג את אלכס. ישנם שלבים הדורשים חפצים מסוימים, אותם קונים בכסף, כגון אופנוע ומסוק המונע על ידי דוושות, כדי לעבור אותם.
כדי לעבור את הסייסים של ג'נקן, יש לנצח אותם במשחק אבן נייר ומספריים.
מהלך המשחק > גרסת הרימייק DX

בחודש יוני 2021 חברת Merge Games, פיתחה והפיצה רימייק למשחק המקורי לשלל הפלטפורמות, החידוש בגרסה זו היה בעיקר מבחינת גרפיקה ופסקול, ונוספה האפשרות לשנות את גרפיקת המשחק לגרפיקה המקורית משנות ה־80. הרימייק מוסיף עוד כמה שלבים ומשנה מעט את הקיימים. הרימייק קיבל ביקורות פושרות לשלל הקונסולות וציונו הסופי באתר "metacritic" הוא 6.5 מתוך 10.
לקריאה נוספת

סיקור על המשחק בגיליון WIZ בעברית
הערות שוליים

↑  קצר – אלכס קיד רימייק, ‏2021-08-03
↑  Alex Kidd in Miracle World DX, www.metacritic.com (באנגלית)
| סגה |
| --- | --- | --- |
| קונסולות נייחות | SG-1000‏ • Sega Master System‏ • Sega Mega Drive/Genesis‏ • Sega Saturn‏ • Sega Dreamcast‏ |  |
| קונסולות ניידות | סגה גיים גיר • ג'נסיס נומד • סגה ויז'ן |  |
| סדרות דגל | Golden Axe • Alex Kidd • Wonder Boy • Sonic the Hedgehog • Streets of Rage |  |
| שונות | קבוצת סוניק |  |

| --- | --- |
בקרת זהויות :  MusicBrainz work: 49e4a46c-e515-41e9-b57f-a5c18bb997a3 
צילום מסך מתוך המשחק המקורי משנות ה-80
אמנות גאומטרית

אמנות גאומטרית היא כינוי לתקופה באמנות יוון העתיקה, המאופיינת בעיקר על ידי מוטיבים גאומטריים וקווים ישרים בציור (בעיקר על אגרטלים). מוטיב שהחל באתונה, והתפזר בין ערי המסחר של הים האגאי. תקופה זו, בסביבות 900 לפנה"ס עד 700 לפנה"ס, הייתה שלהי תקופת המעבר ביוון.
אלי כהן (תעשיין)

| --- | --- |

 לידה:  2 באוקטובר 1962 (בן 61) פריז, צרפת 
 מדינה:  ישראל 
 השכלה:  תואר ראשון במדע המדינה ותואר שני במדיניות ציבורית, אוניברסיטת תל אביב
 מקצוע:  תעשיין
 תפקיד:  יו"ר פורום חדשנות ובניה מתקדמת בהתאחדות התעשיינים  יו"ר ועדת העבודה בהתאחדות התעשיינים
 
אלי כהן (נולד ב-2 באוקטובר 1962 בפריז שבצרפת) הוא תעשיין ישראלי, מנכ"ל תרמוקיר תעשיות (1980) בע"מ, יו"ר פורום חדשנות ובניה מתקדמת בהתאחדות התעשיינים ויו"ר ועדת העבודה בהתאחדות התעשיינים. אלי כהן הוא זוכה פרס התעשייה לשנת 2016.
ביוגרפיה

כהן נולד בפריז וגדל ברמות מאיר. בגיל 16 עבר לקיבוץ חורשים שם גר עד היום. ב-1980 התגייס לצה"ל ושירת בחטיבת הנח"ל גדוד 50 כחלק ממסלול בני משקים.
לאחר השחרור מצה"ל החל לימודי תואר ראשון במדעי המדינה באוניברסיטת תל אביב ולאחר מכן השלים תואר שני במנהל ומדיניות ציבורית באוניברסיטת תל אביב.
מתחילת שנות ה-90 כהן מילא תפקידים בכירים בחברות בנייה ותעשייה מובילות, כאשר בשנת 2002 מונה להיות מנכ"ל חברת תרמוקיר עד היום.
כהן ממלא בעשור האחרון מגוון תפקידים בהתאחדות התעשיינים וכיום משמש יו"ר ועדת העבודה ופורום לחדשנות ובניה מתקדמת.
בשנת 2016 זכה בפרס התעשייה על תרומתו המשמעותית לתעשייה בישראל.
בשנת 2018 הוענק לו "אות הבנייה הירוקה" על קידום באופן רב תחומי את נושאי הקיימות והבנייה הירוקה בתעשייה ובענף הבנייה בכללותו.
כהן הוא בן קיבוץ חורשים וחבר הקיבוץ, נשוי ואב לשלושה.
הערות שוליים

↑  זוכי פרס התעשייה לאורך השנים, באתר התאחדות התעשיינים בישראל
↑  אות הבנייה הירוקה לשנת 2018, באתר המועצה הישראלית לבנייה ירוקה | ILGBC
דגל טריטוריית הבירה האוסטרלית

| --- | --- |

 סוג הדגל:   דגל מדיני ואזרחי
 יחס אורך/גובה:  1:2
 קבלת מעמד רשמי:  25 במרץ 1993
 מוטיבים עיצוביים:  הצלב הדרומי בלבן על רקע כחול, ובמרכז הדגל, על רקע מוזהב, מופיע סמל הטריטוריה
 שם המעצב:  איבו אסטין
דגל טריטוריית הבירה האוסטרלית אומץ רשמית על ידי האספה המכוננת של טריטוריית הבירה האוסטרלית בשנת 1993.
תיאור הדגל

דגל טריטוריית הבירה שונה מדגלי אחרים של מדינות אוסטרליה בכך שהדגל אינו גרסה של הנס הכחול. הדגל דומה בעיצובו לדגל הטריטורייה הצפונית.
צבעי הדגל הם צבעי העיר קנברה - כחול וזהב.
בצד הנס של הדגל (הצד של התורן עליו מונף הדגל) מתואר הצלב הדרומי בלבן על רקע כחול, ובמרכז הדגל, על רקע מוזהב, מופיע סמל הטריטוריה.
הדגל עוצב על ידי איבו אסטין.
היסטוריה

על אף שטריטוריית בירת מדינת אוסטרליה נוסדה בשנת 1911, ניתן לה שלטון עצמי רק בשנת 1989, ורק אז הוחלט כי לטריטורייה צריך להיות דגל. בשנים 1988 ו-1992 נערכו תחרויות בין אומנים לקביעת הדגל, והדגל הזוכה בתחרויות (הדגל הנוכחי) אומץ רשמית על ידי האספה המחוקקת של הטריטוריה בשנת 1993.
ראו גם

דגלי אוסטרליה
דגל טרנסניסטריה

| --- | --- |

 סוג הדגל:   דגל לאומי ודגל ימי לאומי
 יחס אורך/גובה:  1:2
 קבלת מעמד רשמי:  25 ביולי 2000
 מוטיבים עיצוביים:  דגל אדום, פס אופקי ירוק במרכז, פטיש מגל וכוכב זהובים בקנטון
 גרסאות נוספות:        צדו האחורי של הדגל         הדגל הלאומי הרשמי הנוסף, מ-2009
דגל טרנסניסטריה הוא הדגל הלאומי של הרפובליקה המולדובנית של פרידנסטרוביה, מדינה ללא הכרה בינלאומית, אשר מולדובה טוענת לריבונות עליה. הדגל הוא גרסה של דגל הרפובליקה הסובייטית הסוציאליסטית האוטונומית מולדובה.
היסטוריה

לאחר אימוץ דגל מולדובה ב-27 באפריל 1990, הודיעו הערים טירספול ודובסרי כי הן מסרבות להשתמש בדגל החדש, וכי ימשיכו להציג את דגל הרפובליקה הסובייטית הסוציאליסטית המולדובית, צעד שהחל את התגבשות טרנסניסטריה.
הדגל הנוכחי אומץ לפי חוק סמלי המדינה ב-25 ביולי 2000.
דגל טרנסניסטריה היא הדגל הרשמי האחרון בו נעשה שימוש בדגל ברית המועצות ובפטיש ומגל.
על אף שהמדינה אינה סוציאליסטית באופן רשמי, היא משתמשת בסמל הפטיש והמגל הקומוניסטי.
הפטיש והמגל מופיעים רק על צידו האחד של הדגל, ועל פי החוק מותר להציג את הדגל ללא סמל הפטיש והמגל כלל אך בשימוש ממשלתי מותר הדגל המלא בלבד.
ב-2009 אישרה מועצה העליונה של טרנסניסטריה הצעה להחליף את הדגל הלאומי בטריקולור בעל שלושה צבעים - לבן כחול ואדום, באופן זהה כמעט לחלוטין לדגל רוסיה, פרט ליחס הדגל (1:2 לעומת 2:3 בדגל רוסיה). לפי ההצעה, לדגל הקודם ניתן מעמד של 'דגל מדיני'.
ב-2017 אישרה המועצה העליונה של טרנסניסטריה את הפיכת הדגל הנוסף לדגל שני של הרפובליקה, לצד הדגל הוותיק.
ראו גם

סמל טרנסניסטריה
הערות שוליים

1 2  Dniestr Republic (Moldova), www.fotw.info, (באנגלית)
| דגלי מדינות אירופה |
| --- | --- | --- |
| מדינות | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • בריטניה • גאורגיה • גרמניה • דנמרק • הולנד • הונגריה • ותיקן • טורקיה • יוון • לוקסמבורג • לטביה • ליטא • ליכטנשטיין • מולדובה • מונקו • מונטנגרו • מלטה • מקדוניה • נורווגיה • סלובניה • סלובקיה • סן מרינו • ספרד • סרביה • פולין • פורטוגל • פינלנד • צ'כיה • צרפת • קזחסטן • קפריסין • קרואטיה • רומניה • רוסיה • שוודיה • שווייץ |  |
| שטחים תלויים | אבחזיה • אג'ריה • אולדרני • אולנד • איי פארו • גגאוזיה • גיברלטר • ג'רזי • גרנזי • דרום אוסטיה • האי מאן • הרם • טרנסניסטריה • סרק • קוסובו • קטלוניה • צפון קפריסין |  |
| נוספים | דגל אירופה • דגל הסאמים |  |
אירופה • אפריקה • אסיה • אוקיאניה • אמריקה הדרומית • אמריקה הצפונית
ערך זה הוא קצרמרבנושא טרנסניסטריה ובנושא סמלים. אתם מוזמנים לתרום לוויקיפדיה ו.
דוסמריים

| דוסמריים |
| --- | --- |
 Dussumieria elopsoides
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: סרדינאים
תת־סדרה:: Clupeoidei
משפחה:: דוסמריים
שם מדעי
 Dussumieriidae ‏גיל, 1861

דוסמריים (שם מדעי: Dussumieriidae) היא משפחה של דגי גרם מסדרת הסרדינאים הקרובים לסרדיניים, ובעבר נחשבה לתת-משפחה שלה אך הופרדה. תפוצת מינים אלה ברחבי האזור האינדו-פסיפי בימים בהם ריכוזים גדולים של זואופלנקטון. הם נעים בלהקות גדולות כאשר התנאים אופטימליים ומושכים בתורם הרבה טורפים.
במשפחה ישנם כיום 9 מינים בשני סוגים. הם דומים לסרדינים, אך בעלי גוף עגלגל יותר. אורכם מגיע לטווח של 14–33 סנטימטרים והם בעלי קשקשים כסופים, ראשים עגלגלים עם פיות פעורים בעלי "זיפים" הקולטים טרף קטן ובעלי עיניים גדולות.
אלו דגים מהירים מאוד הנפוצים במרבית הימים ונחשבים לדגי מאכל חשובים באזורים כמו אינדונזיה וחופי אפריקה. כמה מהמינים חיים בחופי ישראל, הן בים סוף והן בים התיכון.
סוגים

דּוּסְמֶר (Dussumieria) - בו 2 מינים
אֶטְרוּמֵאוּס (Etrumeus) - בו 7 מינים
Trollichthys - נכחד
איזבל קודרינגטון

| --- | --- |
אין תמונה חופשית
 לידה:  1874 Swimbridge, הממלכה המאוחדת 
 פטירה:  1943 (בגיל 69 בערך) 
 מקום לימודים:  האקדמיה המלכותית לאמנויות 
 תחום יצירה:  ציור 
 
איזבל קודרינגטון, לאחר מכן איזבל קונודי ואז נקראה איזבל מאייר (באנגלית: Isabel Codrington‏; 1874 – 1943), הייתה אמנית בריטית. היא ציירה דמויות בצבעי מים ושמן ויצרה גם מיניאטורות.
ביוגרפיה

קודרינגטון נולדה בדבון. בשנת 1889, בגיל 15, נרשמה לאקדמיה המלכותית לאמנויות שם הוענקו לה שתי מדליות. באוקטובר 1901 נישאה למבקר האמנות פ.ג. קונודי (1872–1933), שהיה אז העורך של מגזין אמנות וגם כתב בקביעות בכמה עיתונים. לזוג נולדו שתי בנות בחמש השנים הבאות.
קודרינגטון המשיכה לצייר, וציורי צבעי מים שלה זכו במדליה בתערוכת התערוכה הבינלאומית בברצלונה בשנת 1907. הם התגוררו בלונדון ונהנו מפעילות חברתית שהציגה אמנים, משוררים וסופרים רבים.
בשנת 2015 הופיע שיר שלא פורסם שנכתב לקודרינגטון בשנת 1909 על ידי עזרא פאונד ונמכר במכירה פומבית באדינבורו. הזוג התגרש בשנת 1912 וקודרינגטון המשיכה בקריירה האמנותית שלה. בבוא העת היא התחתנה עם גוסטבוס מאייר, שותף במסחר אמנות ברחוב בונד.
בשנת 1919 רכש מוזיאון המלחמה הקיסרי ציור שמן גדול, מאת קודרינגטון של חדר אוכל צבאי במלחמת העולם הראשונה לחיילים צרפתים. במהלך שנות העשרים של המאה העשרים היא הציגה קבוע באקדמיה המלכותית ובחברה לאמנות בלונדון וכן הציגה עבודות בפריז, הן בגלריות קנודלר והן בסלון פריז.
בין השנים 1928 ו-1932 הציגה באופן קבוע בסקוטלנד, באקדמיה המלכותית הסקוטית, במכון המלכותי של גלאזגו לאמנויות יפות. קודרינגטון הציגה גם עם האקדמיה המלכותית במערב אנגליה. תערוכת יחיד של ציורי הפרחים שלה נערכה בשנים 1935 ובשנת 1936 בגלריה רמברנדט ברחוב ויגו בלונדון. הגלריה לאמנות של מנצ'סטר סיטי וגלריית האמנות פרנס בהאל מחזיקים גם בפרטים מיצירותיה.
במשך רוב חייה הבוגרים התגוררה קודרינגטון בוולדינגהאם שבסארי.
הערות שוליים

↑  R. W. Fuller, W. W. Bromer, H. D. Snoddy, J. C. Baker, Regulation of enzyme activity by glucagon: increased hormonal activity of iodinated glucagon, Advances in Enzyme Regulation 13, 1975, עמ' 201–215 doi: 10.1016/0065-2571(75)90016-3
↑  Flood, Alison (2015-09-03). "Unseen Ezra Pound poem sold at auction". The Guardian (באנגלית בריטית). ISSN 0261-3077. נבדק ב-2020-11-03.
↑  "Isabel Codrington (Biographical details)", www.britishmuseum.org
↑  Cantine Franco-Britannique, Vitry-le-François, Imperial War Museums (באנגלית)
| --- | --- |
בקרת זהויות :  GND: 1162670169  RKD: 17460  ULAN: 500004112  VIAF: 95705637   WorldCat (עם VIAF): 95705637 
איזבל קודרינגטון, חדר אוכל צבאי, 1919
דגל יוקון

| --- | --- |

 סוג הדגל:   דגל מדיני ואזרחי
 יחס אורך/גובה:  1:2
 הונף לראשונה:  1 במרץ 1968
 מוטיבים עיצוביים:  טריקולור כחול, לבן ירוק, סמל יוקון במרכז.
 שם המעצב:  לין למברט
 גרסאות נוספות:   דגל נציב יוקון
דגל טריטוריית יוקון שבקנדה הוא טריקולור בצבעים ירוק, לבן וכחול, אשר במרכזו מופיע סמל יוקון מעל זר של ערברבה צרת-עלים (fireweed), הפרח הרשמי של הטריטוריה. הוא נבחר בתחרות עיצוב אשר נערכה ברחבי הטריטוריה בשנת 1967, באותו העשור בו עוצבו דגל קנדה ודגלי פרובינציות נוספים.
היסטוריה

דגל יוקון אומץ ב-1 במרץ 1968 לאחר תחרות עיצוב אשר נערכה ברחבי הטריטוריה ב-1967 כחלק מחגיגות המאה של קנדה. התחרות אורגנה על ידי ענף וייטהורס של הלגיון המלכותי הקנדי ולזוכה הובטח פרס של 100 דולר קנדי. לוועדה הוגשו 137 הצעות כאשר ההצעה הזוכה הוגשה על ידי בוגר הקולג' של יוקון לין למברט, אשר הגיש עשר הצעות שונות שמיתוכן אחת עלתה לשלישית הזוכים אשר הוגשה לבחירת הוועדה. גרסת אב טיפוס נשלחה לאוטווה על מנת לקבל עיצוב הרלדי מקובל והדגל הוחזר לווייטהורס עם תיקונים קלים. הדגל נקבע כדגל הטריטוריה על ידי חוק דגל ב-1 בדצמבר 1967.
עיצוב > סמליות

הדגל מחולק לשלושה שדות צבועים.
הירוק מסמל את יערות יוקון.
הלבן מסמל את השלג.
הכחול מסמל את נהרותיה ואגמיה של יוקון.
במרכז השדה הלבן מופיע שלט האצולה של יוקון מעל זר של ערברבה צרת-עלים, הפרח הלאומי של הטריטוריה. בציצה מופיע כלב המזחלות אלסקן מלמוט, חית עבודה טיפוסית לטריטוריה, על גבעונת של שלג. המגן של הסמל מכיל בחלקו העליון את צלב ג'ורג' הקדוש האנגלי עליו דיסקה עם תבנית ואיר (פרווה הרלדית). במרכז המגן יורדים שני קווים גליים לבנים המסמלים את נהרות הטריטוריה על רקע כחול ושני משולשים אדומים המיצגים את הרי הטריטוריה ועיגולי זהב כסמל למחצבי הטריטוריה.
עיצוב > עיצוב

יחס האורך/רוחב של דגל יוקון הוא 1:2 כאשר (בדומה לדגל קנדה) ורוחבו של הפס הלבן המרכזי הוא אחד וחצי מרוכבם של שני הפסים הצבעוניים הצדדיים (1 - 1.5 - 1).
על פי מושגי הדגלים הדגל הוא טריקולור, דגל המורכב משלושה צבעים. אך הדגל אינו טריקולור אמיתי וזאת כיוון שהוא מוטען בסמל יוקון במרכזו, בעוד שטריקולור אמיתי חלק מכל סמל.
ראו גם

סמל יוקון
גלריית דגלי קנדה
דועא

דועא (בערבית: دُعَاء) היא מושג באסלאם שמשמעותו פנייה, קריאה, זימון, בקשה או תחנון. לפי מוחמד, הדועא היא מהות הפולחן.
יש דגש מיוחד על דועא ברוחניות אסלאמית, ומוסלמים קדומים דאגו מאוד לתעד את תחינותיהם של מוחמד ומשפחתו ולהעביר אותם לדורות הבאים. מסורות אלה החלו ז'אנרים חדשים של ספרות שבהם נאספו תחנונים נבואיים בכרכים יחידים ששוננו בעל פה והועברו הלאה.
הערות שוליים

↑  Dova - vapaj Stvoritelju, www.izbih.no(הקישור אינו פעיל)
↑  Welcome To Dr. Najeeb Khan Web Portal, www.drnajeebkhan.com (ארכיון)
| --- | --- |
בקרת זהויות :  NLI: 987007531656705171  BNE: XX4691540  BnF: cb39166945x (data)  LCCN: sh85106123  TDVİA: dua
ד'ר"ו

ד'ר"ו (4206)  היא שנה עברית  אשר  החלה ביום א' בתשרי, אור ל-18 בספטמבר 445 (לפי הלוח היוליאני, שהיה נהוג אז), והסתיימה ביום כ"ט באלול, 6 בספטמבר 446. שנה מסוג גכה, איננה מעוברת, ואורכה 354 ימים. זו שנה שישית לשמיטה.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
דגל יוריקה

דגל יוריקה
דגל יוריקה היה דגל הקרב אשר הונף מעל ביצורי יוריקה בזמן מרידת כורי הזהב בשנת 1854 בבלרט שבוויקטוריה. מאז הוא הפך, ביחד עם סמלים נוספים, סמל למחאה ברחבי אוסטרליה. הדגל המקורי מוצג בגלריית בלרט לאומנות.
רקע היסטורי

דגל יוריקה הונף לראשונה מעל גבעת בייקרי בבלרט, בוויקטוריה שבאוסטרליה כסמל מרידת כורי הזהב במהלך מרד ביצורי יוריקה בשנת 1854. מתחת לדגל מנהיגה של ליגת הרפורמה של בלרט, פטר ללור נשבע שבועה זו לצלילי אישורם של רעיו למרידה
אנו נשבעים בצלב הדרום לתמוך איש ברעהו וללחום להגנת הזכויות והחופש שלנו
על פי העיתון "הבלרט טיימס"
"בערך בשעה אחת עשרה בצהריים 'צלב הדרום' הונף והופעת הבכורה הייתה מרתקת בהחלט. הדגל הוא משי, בעל רקע כחול עם צלב כסף גדול, ללא כל התקן או סמל, אלא כל כולו בתולי וטבעי ביותר"
על פי ספרו של פרנק קיליי "דגל הכוכבים" חמשת כוכבי הדגל יצגו את צלב הדרום והצלב הלבן אשר מקשר בין הכוכבים סימל את אחדות ההתנגדות. פרופסור ג'פרי בלאיני טען כי הצלב הוא למעשה צלב אירי ולא תיאור או ייצוג של מערכת כוכבים עיצובו של הדגל נלקח על ידי קפטן הנרי רוס, אחד כורי יוריקה ומגורש קנדי לשלוש נשים: אנסטסיה וית'רס, אן דוק ורנסטסיה הייס לתפירה על מנת להניף את הדגל בכינוס אשר נערך בגבעת בייקרי ב-29 בנובמבר 1854 בשעה 14:00. אין כל תיעוד מי למעשה עיצב את הדגל אף על פי שרוס נודע בחפירות כאביו של הדגל. הדגל דומה לדגל הפדרציה האוסטרלית ועיצובו התבסס עליו על פי כמה היסטוריונים.
במהלך הקרב על מכלאות יוריקה ב-3 בדצמבר 1854 הנרי רוס נפצע אנושות בסמוך לתורן הדגל ודגל יוריקה הופל ארצה, נרמס, שוסף בחרבות ונוקב ביריות כדור. הדגל התגלגל לחזקתו של הפרש ג'ון קינג ומשפחתו החזיקה בדגל במשך ארבעים שנה עד אשר הושאל לגלריית בלרט לאומנות בשנת 1895, שם נותר באלמוניותו "תחת עננה של ספקנות ושמרנות". הדגל "התגלה מחדש" בידי לי פוקס במהלך שנות ה-30 של המאה ה-20 אך על מנת ללאמת את מקוריותו של הדגל נדרשו עשורים של שנים. מתן התוקף הסופי אשר לא ניתן להפריכו לאימותו של הדגל עלה כאשר ספר איורים של האמן הקנדי צ'ארלס דודייט הוצע למכירה פומבית בשנת 1996 ובמיוחד קיומם של שני איורים אשר מראים את הדגל בעיצובו אשר דמה לשרידים המרופטים של הדגל מגלריית בלרט. שרידיו של דגל יוריקה המקורי נשמרים כיום ומוצגים לקהל הרחב בגלריית ברלט לאומנות לצד ציוריו של דודייט.